log(3)

NUME
log, logf, logl - funcție de logaritm natural

BIBLIOTECA
Biblioteca de matematică (libm, -lm)

SINOPSIS
#include <math.h>

double log(double x);
float logf(float x);
long double logl(long double x);

    Cerințe pentru macrocomenzi de testare a caracteristicilor pentru glibc (consultați feature_test_macros(7)):

logf(), logl():
    _ISOC99_SOURCE || _POSIX_C_SOURCE >= 200112L
        || /* Începând cu glibc 2.19: */ _DEFAULT_SOURCE
        || /* glibc <= 2.19: */ _BSD_SOURCE || _SVID_SOURCE

DESCRIERE
Aceste funcții returnează logaritmul natural al lui x.

VALOAREA RETURNATĂ
În caz de succes, aceste funcții returnează logaritmul natural al lui x.

Dacă x nu este un număr („Not a Number”: NaN), se returnează un NaN.

Dacă x este 1, rezultatul este +0.

Dacă x este infinit pozitiv, se returnează infinit pozitiv.

Dacă x este zero, apare o eroare de „polaritate”, iar funcțiile returnează -HUGE_VAL, -HUGE_VALF sau -HUGE_VALL, respectiv -HUGE_VALL.

Dacă x este negativ (inclusiv infinitul negativ), apare o eroare de domeniu și se returnează un NaN („Not a Number”, nu este un număr).

ERORI-IEȘIRE
Consultați math_error(7) pentru informații despre cum să determinați dacă a apărut o eroare la apelarea acestor funcții.

Pot apărea următoarele erori:

Eroare de domeniu: x este negativ
    errno este configurată la EDOM. Se generează o excepție de virgulă mobilă nevalidă (FE_INVALID).

Eroare de polaritate: x este zero
    errno este configurată la ERANGE. Se generează o excepție de împărțire la zero în virgulă mobilă (FE_DIVBYZERO).

ATRIBUTE
Pentru o explicație a termenilor folosiți în această secțiune, a se vedea attributes(7).
Interfață | Atribut | Valoare
log(), logf(), logl() | Siguranța firelor | MT-Safe

STANDARDE
C11, POSIX.1-2008.

ISTORIC
C99, POSIX.1-2001.

Varianta care returnează double este, de asemenea, conformă cu SVr4, 4.3BSD, C89.

ERORI
În glibc 2.5 și versiunile anterioare, luarea log() a unui NaN produce o excepție falsă în virgulă mobilă nevalidă (FE_INVALID).

CONSULTAȚI ȘI
cbrt(3), clog(3), log10(3), log1p(3), log2(3), sqrt(3)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.