sem_getvalue(3)

NUME
sem_getvalue - obține valoarea unui semafor

BIBLIOTECA
Biblioteca de fire de execuție POSIX (libpthread, -lpthread)

SINOPSIS
#include <semaphore.h>

int sem_getvalue(sem_t *restrict semafor, int *restrict valoare-semafor);

DESCRIERE
sem_getvalue() plasează valoarea curentă a semaforului indicat de semafor în numărul întreg indicat de valoare-semafor.

Dacă unul sau mai multe procese sau fire de execuție sunt blocate așteptând să blocheze semaforul cu sem_wait(3), POSIX.1 permite două posibilități pentru valoarea returnată în valoare-semafor: fie se returnează 0, fie se returnează un număr negativ a cărui valoare absolută este numărul de procese și fire de execuție blocate în prezent în sem_wait(3). Linux adoptă primul comportament.

VALOAREA RETURNATĂ
sem_getvalue() returnează 0 în caz de succes; în caz de eroare, se returnează -1, iar errno este configurată pentru a indica eroarea.

ERORI-IEȘIRE

EINVAL
    semafor nu este un semafor valid. (Implementarea glibc nu verifică în prezent dacă semafor este valid).

ATRIBUTE
Pentru o explicație a termenilor folosiți în această secțiune, a se vedea attributes(7).
Interfață | Atribut | Valoare
sem_getvalue() | Siguranța firelor | MT-Safe

STANDARDE
POSIX.1-2008.

ISTORIC
POSIX.1-2001.

NOTE
Este posibil ca valoarea semaforului să se fi schimbat deja în momentul în care sem_getvalue() revine.

CONSULTAȚI ȘI
sem_post(3), sem_wait(3), sem_overview(7)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.