get_nprocs(3)

NUME
get_nprocs, get_nprocs_conf - obține numărul de procesoare

BIBLIOTECA
Biblioteca C standard (libc, -lc)

SINOPSIS
#include <sys/sysinfo.h>

int get_nprocs(void);
int get_nprocs_conf(void);

DESCRIERE
Funcția get_nprocs_conf() returnează numărul de procesoare configurate de sistemul de operare.

Funcția get_nprocs() returnează numărul de procesoare disponibile în prezent în sistem. Acesta poate fi mai mic decât numărul returnat de get_nprocs_conf() deoarece procesoarele pot fi deconectate (de exemplu, pe sistemele cu conectare la cald).

VALOAREA RETURNATĂ
Așa cum este prezentat în DESCRIERE.

ATRIBUTE
Pentru o explicație a termenilor folosiți în această secțiune, a se vedea attributes(7).
Interfață | Atribut | Valoare
get_nprocs(), get_nprocs_conf() | Siguranța firelor | MT-Safe

STANDARDE
GNU.

NOTE
Implementarea actuală a acestor funcții este destul de costisitoare, deoarece acestea deschid și analizează fișiere în sistemul de fișiere /sys de fiecare dată când sunt apelate.

Următoarele apeluri sysconf(3) utilizează funcțiile documentate pe această pagină pentru a returna aceleași informații.

    np = sysconf(_SC_NPROCESSORS_CONF);     /* procesoare configurate */
    np = sysconf(_SC_NPROCESSORS_ONLN);     /* procesoare disponibile */

EXEMPLE
Următorul exemplu arată cum pot fi utilizate get_nprocs() și get_nprocs_conf().

    #include <stdio.h>
    #include <stdlib.h>
    #include <sys/sysinfo.h>

    int
    main(void)
    {
        printf("Acest sistem are %d procesoare configurate și "
                "%d procesoare disponibile.\n",
                get_nprocs_conf(), get_nprocs());
        exit(EXIT_SUCCESS);
    }

CONSULTAȚI ȘI
nproc(1)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.