acct(2)

NUME
acct - activează sau dezactivează contabilizarea proceselor

BIBLIOTECA
Biblioteca C standard (libc, -lc)

SINOPSIS
#include <unistd.h>

int acct(const char *_Nullable filename);

    Cerințe pentru macrocomenzi de testare a caracteristicilor pentru glibc (consultați feature_test_macros(7)):

acct():
    Începând cu glibc 2.21:
        _DEFAULT_SOURCE
    În glibc 2.19 și 2.20:
        _DEFAULT_SOURCE || (_XOPEN_SOURCE && _XOPEN_SOURCE < 500)
    Până la și inclusiv glibc 2.19:
        _BSD_SOURCE || (_XOPEN_SOURCE && _XOPEN_SOURCE < 500)

DESCRIERE
Apelul de sistem acct() activează sau dezactivează contabilizarea proceselor. Dacă este apelat cu numele unui fișier existent ca argument, contabilizarea este activată, iar înregistrările pentru fiecare proces care se termină sunt adăugate la filename la terminarea acestuia. Un argument NULL determină dezactivarea contabilizării.

VALOAREA RETURNATĂ
În caz de succes, se returnează zero. În caz de eroare, se returnează -1, iar errno este configurată pentru a indica eroarea.

ERORI-IEȘIRE

EACCES
    Permisiunea de scriere este refuzată pentru fișierul specificat, sau permisiunea de căutare este refuzată pentru unul dintre directoarele din prefixul rutei filename (a se vedea, de asemenea, path_resolution(7)), sau filename nu este un fișier obișnuit.

EFAULT
    filename indică în afara spațiului de adrese accesibil.

EIO Eroare la scrierea în fișierul filename.

EISDIR
    filename este un director.

ELOOP
    S-au întâlnit prea multe legături simbolice în rezolvarea filename.

ENAMETOOLONG
    filename a fost prea lung.

ENFILE
    Limita la nivel de sistem a numărului total de fișiere deschise a fost atinsă.

ENOENT
    Fișierul specificat nu există.

ENOMEM
    Memorie insuficientă.

ENOSYS
    Contabilizarea proceselor BSD nu a fost activată atunci când a fost compilat nucleul sistemului de operare. Parametrul de configurare a nucleului care controlează această caracteristică este CONFIG_BSD_PROCESS_ACCT.

ENOTDIR
    O componentă utilizată ca director în filename nu este, de fapt, un director.

EPERM
    Procesul apelant nu are suficiente privilegii pentru a activa contabilizarea proceselor. În Linux, este necesară capacitatea CAP_SYS_PACCT.

EROFS
    filename se referă la un fișier pe un sistem de fișiere numai pentru citire.

EUSERS
    Nu mai există structuri de fișiere libere sau s-a rămas fără memorie.

STANDARDE
Niciunul.

ISTORIC
SVr4, 4.3BSD.

NOTE
Nu se produce nicio contabilizare pentru programele care rulează atunci când are loc o eroare de sistem. În special, procesele care nu se termină nu sunt niciodată contabilizate.

Structura înregistrărilor scrise în fișierul de contabilizare este descrisă în acct(5).

CONSULTAȚI ȘI
acct(5)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.